Inden for de sidste 3 uger har DSB og deres medarbejdere vist mig at de er fuldstændigt i stand til at overgå grænsen for hvad man troede var den værste service. 

Jeg er fast pendler, pendler HVER DAG, frem og tilbage mellem KBH og Solrød Strand st. og til info er der 8 zoner på denne strækning. Og når jeg siger hver dag, er det både i i hverdage og i weekender da jeg arbejder i praktik i hverdagene og som tjener på alle ugens dage. Jeg er altså VIRKELIG åfhængig af mit pendler/periodekort. 

Jeg har længe været godt træt af kundeservicen hos DSB da jeg betaler mit pendlerkort med mine drikkepenge fra den restaurant jeg arbejder på (plus lidt penge fra den faste månedsløn da jeg ikke altid ved hvor mange drikkepenge jeg får) og da jeg skal en lang vej, skal jeg betale, og hold nu fast, 1235kr. Det er desværre sådan at DSB langsomt er ved at udslette al form for menneskelig kundeservice generelt og de eneste to steder jeg så i dag og det sidste halve års tid har været i stand til at betale med BÅDE fysiske kontanter OG dankort, er Københavns Hovedbanegård og Vesterport. Ingen andre stationer i København kan tilbyde den fysiske kundeservice der tillader blanding af betalingsmetoder. 
Men nok om det, det har jeg vidst i et halvt år, og måtte til sidst gøre det til en fast vane at jeg bad forældre overføre pengene jeg havde fået kontant i drikkepenge så jeg kunne køre mit periode/pendlerkort over DSB's app. Dette har sådan set fungeret rimelig fint indtil for ca. 3 uger siden.


Jeg står i den situation for 3 uger siden at min kære iPhone skal afleveres tilbage til mit telefonselskab da jeg har haft problemer med dårlig netdækning og har derfor fået lov til ekseptionelt at annullere mit halve års bindingsperiode hos dem. Så jeg har endelig en dag fundet tid og overskud til at nulstille HELE min iPhone til ny, og har pakket den ned i en papkasse som skal sendes med posten selvsamme dag. Jeg er så rykket over til min tidligere iPhone fordi jeg jo stadig skal bruge en telefon.

Det går så op for mig da jeg står derhjemme at jeg jo lige skal have rykket mit pendler/periodekort over på den gamle telefon, og går straks i gang med at downloade appen for så at skrive mit telefon nummer og mit 'stamkortsnummer' ind i appen og få mit aktiverede togkort ind på min gamle iPhone så jeg er klar til at pendle videre. 
Jeg åbner appen, og får til min forundring beskeden "Denne funktion er inaktiv, kontakt venligst kundeservice". Beskeden er dukket op da jeg forsøger at hente mit aktive pendlerkort ned på telefonen, men appen tillader slet ikke at jeg gør dette. Jeg tænker det er mærkeligt, men kontakter så kundeservice for at få deres hjælp til at få rykket mit pendlerkort. 

Da jeg får fat i en inde i kundeservice får jeg så utroligt nok fortalt at denne funktion er blevet 'slået fra' da folk åbentbart har fundet en fejl i systemet som gør at man har kunne snyde med disse pendlerkort (hvilket man jo godt forstår med de priser!!!) og jeg kan derfor slet ikke få lov til at få flyttet mit pendlerkort! Jeg får fortalt at min eneste anden udvej er at få tilbagebetalt det beløb tilsvarende de resterende dage på periodekortet og i mellemtiden købe et HELT NYT pendlerkort. (TIL 1235KR!) det er beskeden jeg får i december måned! 
Jeg fortæller så damen i telefonen at det går ikke da jeg kun på daværende tidspunkt har omkring 500kr på min konto, så jeg kan IKKE betale et nyt periodekort til 1235!!! Så siger damen til mig at det kan hun desværre ikke gøre noget ved og at jeg så må tage min anden telefon i brug igen!!!! Altså den her telefon som jeg har nulstillet og skal have returneret til mit telefonselskab! 
Jeg fortæller hende at det er ikke acceptabelt og beder hende "stille mig om" til en højere oppe, men hun siger helt bestemt at "det kan jeg ikke gøre". Og så kan hun ikke rigtig længere hjælpe mig, så vi afslutter samtalen (og jeg er på dette tidspunkt mildest talt rasende). Jeg prøver nu i desperation at kontakte kundeservice igen over tlf, men får selvfølgelig fat i selvsamme person. Jeg skriver også til DSB i deres besked funktion på facebook i håb om den mindste smule hjælp, men jeg får samme besked alle steder. 

Jeg er heldigvis på dette tidspunkt ikke kommet afsted med min nulstillede iPhone og er nu tvunget til at tage denne telefon i brug igen og har siden hen måtte droppe den her telefon returnering da jeg ikke kunne gøre brug af mit særtilbud fra telefonselskabet for evigt, så jeg har måtte beholde telefonen og leve med den elendige netdækning.. Til al held kan jeg dog godt hente mit togkort på den telefon jeg havde nulstillet, da appen husker min telefon i det jeg downloader den igen, og så kan jeg da trods alt pendle igen. Så tusinde tak til DSB for ingenting.


Fast forward til for 2 dage siden, da jeg skal købe mit nye togkort med drikkepenge overført fra min kære fader. Jeg er inde på telefon appen og har valgt de zoner jeg skal bruge, men har (dumt nok af mig) glemt at tjekke startdato! Jeg står den 17/12, og bestiller togkort som jeg skal bruge selvsamme dag da jeg skal ind på min restaurant og arbejde, og glemmer at tjekke startdatoen, som af en eller anden grund automatisk er blevet indstillet til den 19/12! Spørg mig endelig ikke hvorfor. Og jeg står nu, og skal med tog og bus men har ikke et periodekort som er gyldigt før om 2 dage. Jeg ringer igen ind til kundeservice og forklarer min situation, og hun foreslår at jeg får annulleret mit periodekort så jeg kan få pengene tilbage og så købe et nyt, men der vil ved denne løsning gå 3-4 arbejdsdage før jeg har mine 1235kr igen på kontoen. Så jeg står i en dum situation men ender med at sige at hun gerne må annullere periodekortet. EFTERFØLGENDE foreslår HUN i kundeservice at jeg kan købe 24-timers billetter til 130kr de to dage jeg er uden periodekort. Og jeg fortæller hende at det har jeg heller ikke råd til, jeg har på daværende tidspunkt 40kr på min konto. Men efter jeg tænker tingene igennem en gang til går det op for mig at 260kr er lettere for mg at låne mig til, end 1235kr er i 3-4 arbejdsdage. Så jeg siger til hende at det vil jeg faktisk hellere gøre. Hun siger så til mig at "så er det dét vi gør" og jeg siger tak for hjælpen og fikser så de 260kr. 

I dag, den 19/12 skal jeg så med tog og bus igen og jeg går ind på mit periodekort og skal til at vise dette til buschaufføren, da det til min store forargelse går op for mig at mit periodekort er blevet ANNULLERET! Og jeg skal nu IGEN låne penge af min kære fader for at købe endnu en 24-timers billet! 


Så kære DSB, jeg forsøger normalt at være overbærende og forvente det værste fra jeres kundeservice, men gud hvor har i dog overgået jer selv denne gang!


Jeg håber jeg hører fra jer snarest.

- Simone